Jiiɓoldu no Konaakiri: Hooreejo leydi ndin nanngaama, Kolonel Dummbuya yaltii ka tele
Saakitaama ñannde :
Kiɓɓu mawngu no taskaa e nder laamordo Gine gila hannde bimmbi. Ciwlagol laamu no laawol, Alfa Konde nanngaama.
Caggal nde widiyoo jinndi e mejaaje renndo holluɗo Kolonel Dummbuya e konunkooɓe woɓɓe no wonndi Alfa Konde hooreejo leydi on, o yaltii ka tele Gine, o ɓannginii wonnde ko kanko woni jooma dooleejo leydi ndin hannde.
Hino ɗoo ko o haali e nder ngon mbodo jinndugo e nder mejaaje renndo.
« Ginenaaɓe rewɓe e worɓe, hawtaaɓe leydi am tedduɓe, alhaali renndo e dawro e faggudu leydi ndin, bonugol tugaale laamu leydi ndin, huutorgol ñaawoore leydi, yaaɓugol hakkeeji ɓiɓɓe leydi ndin, anngal teddingol sarɗiijii demokarasiiji ɗin, bonnugol ngalu leydi ndin, baasal ɓiɓɓe leydi e ngeenaaje bonɗe, waɗii haa konu ngun e nder dental noddirteengal CNRD ( Nguumu Ngenndi ngam Fewnugol e Ɓamtugol leydi ndin). Kononkooɓe waɗii ko waɗii haa konu ngun waɗii ko waɗii ɓe kon. Ɓe liɓii laamu ngun, ɓe nanngii laamoɗo. O wi’i caggal nd emen nanngi laamɗo on, ɓe wenngii doosngal wallal dustuuru leydi ndin e uddugol keeri leydi ndin, njoordi e weeyo. Men noddii banndiraaɓe amen konunkooɓe ɓen e pottal e ngootaagu. Fii nootagol e faleeji dagiiɗi jamaa on. Meɗen torii kala e maɓɓe yo heddo ka daakorɓe maɓɓe, ɓe jokkitoo golle maɓɓe ɗen. »
fuv_Latn fuv_Latn fuv_Latn fuv_Latn fuv_Latn fuv_Latn